Προσαρμογή της χωρικής πτηνοτροφίας σε καινοτόμο επιχειρηματικό μοντέλο ικανοποίησης σύγχρονων διατροφικών αναγκών αστών
Creators: name: Τσάκαλος, Νικόλαος Χαραλάμπους
Publisher: name: Aristotle University of Thessaloniki
Year: 2021
Subjects: Οικόσιτη-Χωρική πτηνοτροφία
Αστική πτηνοτροφία
Ευζωία παραγωγικών ζώων
Εναλλακτικές εκτροφές
Ελεύθερη βόσκηση
Innovative business model
Domestic poultry farming
Urban Poultry Farming
Animal welfare
Alternative breeding
Free range

description: Η Πτηνοτροφία στην Ελλάδα αποτελεί τον πλέον δυναμικό κλάδο της ζωικής παραγωγής ενώ έχει ταυτιστεί με την “Ορνιθοτροφία”, καθώς από τα εκτρεφόμενα είδη πτηνών τη μεγαλύτερη οικονομική αξία έχουν οι όρνιθες (Ζέρβας κ.ά., 2004). Τόσο στην Ελλάδα, όσο και στην υπόλοιπη Ευρωπαϊκή Ένωση, η βιομηχανία ορνιθίων κρεοπαραγωγής λειτουργεί με βάση τα δύο οργανωτικά μοντέλα, της κάθετα ολοκληρωμένης παραγωγής και της αλυσίδας παραγωγής με αυτόνομα μέλη. Το εντατικό σύστημα εκτροφής με ελεγχόμενα συστήματα σταβλισμού είναι η γενική τάση με στόχο τη πάχυνση των ορνιθίων σε συντομότερο χρονικό διάστημα και με το μικρότερο δυνατό κόστος. Ωστόσο, τις τελευταίες δεκαετίες αυξάνεται διαρκώς το καταναλωτικό ενδιαφέρον για τα ορνίθια κρεοπαραγωγής αργής ανάπτυξης που εκτρέφονται με συνθήκες ευζωίας και των οποίων το κόστος παραγωγής είναι υψηλότερο. Αυτοί οι εναλλακτικοί τύποι εκτροφής διακρίνονται στη βιολογική και τις πιστοποιημένες εκτροφές, μεταξύ των οποίων είναι και η ημι-εντατική εκτροφή, με τις υποκατηγορίες της ελεύθερης βόσκησης. Η ημι-εντατική εκτροφή αποτελεί εξέλιξη της χωρικής (οικόσιτης) εκτροφής των αγροτικών νοικοκυριών σε μεγαλύτερη κλίμακα. Η έλλειψη εμπιστοσύνης των καταναλωτών προς το σύστημα παραγωγής τροφής, σε συνδυασμό με την μετακίνηση πληθυσμών από τις αγροτικές περιοχές προς τα αστικά κέντρα, καθώς και μια σειρά από κοινωνικο-οικονομικά κίνητρα, οδήγησαν ομάδες καταναλωτών να αναπτύξουν την αστική/περί-αστική γεωργία, μια πρακτική ιδιοπαραγωγής οπωροκηπευτικών προς ιδιοκατανάλωση ή διανομή. Με αυτό τον τρόπο μετέφεραν εντός των πόλεων ή πλησίον αυτών (περί-αστικά) γεωργικές πρακτικές, όχι όμως και την χωρική ορνιθοτροφία λόγω νομοθετικών περιορισμών, με εξαίρεση τους κατοίκους προαστίων, όπου υπό κατάλληλες συνθήκες και περιορισμούς επιτρέπεται. Στην Περιφερειακή ενότητα της Θεσσαλονίκης με ιδιωτική πρωτοβουλία εφαρμόζεται πιλοτικά η χωρική ορνιθοτροφία ελεύθερης βόσκησης εξ αποστάσεως, κατά την οποία κάτοικοι της πόλης (αστοί καταναλωτές) συμμετέχουν στο Πρόγραμμα “Αστική Πτηνοτροφία” για την εκτροφή κρεοπαραγωγών ορνιθίων (πάχυνσης) προς ιδιο-κατανάλωση, αποκτώντας την ιδιότητα του αστικού πτηνοτρόφου. Σκοπός της διατριβής είναι να παρουσιάσει πώς εφαρμόζεται με καινοτόμο προσέγγιση η χωρική εκτροφή ορνιθίων κρεοπαραγωγής με εναλλακτικές πρακτικές αλλά και από καταναλωτές εξ αποστάσεως, το προφίλ και τα κίνητρα αυτών των καταναλωτών-μελών που απαρτίζουν την Κοινότητα των αστικών πτηνοτρόφων αλλά και πως αντιλαμβάνονται και εφαρμόζουν την χωρική ορνιθοτροφία οι κάτοικοι προαστίων που διατηρούν πτηνοστάσια στο χώρο κατοικίας τους
description: The poultry industry in Greece is the most dynamic sector of animal production and has been identified with "broilers and layers" as these species has the greatest economic value. In both Greece and the rest of the European Union, the broilers industry operates on the basis of two organizational models, vertically integrated production and the production chain with autonomous members. The intensive rearing system with controlled housing systems is the general trend aimed at fattening broilers in a shorter period of time at the lowest possible cost. However, in recent decades consumer interest in slow-growing meat of broilers reared under welfare conditions and whose production costs are higher has been increasing. These alternative types of farming are distinguished in organic and certified farming, including semi-intensive farming with free range subcategories. Semi-intensive farming is an evolution of the spatial (domestic) rearing of rural households on a larger scale. The lack of consumer confidence in the food production system combined with the movement of populations from rural areas to urban areas, as well as a number of socio-economic incentives, have led consumer groups to develop urban/peri-urban agriculture, a practice of owning fruit and vegetables for self-consumption or distribution. In this way they transferred in or near the cities (peri-urban) agricultural practices, but not the domestic poultry farming due to legislative restrictions, with the exception of the inhabitants of suburbs where under appropriate conditions and restrictions is permitted. In the Regional area of Thessaloniki, with a private initiative, the domestic poultry farming for urban dwellers runs in a pilot mode. It enables the distance poultry farming to urban consumers by participating in the Programme "Urban Poultry Farming" for the rearing of poultry meat for self-consumption, acquiring the status of urban poultry farmer. The aim of this thesis is to present the innovative approach of Urban Poultry Farming, a Programme that enables the distance poultry farming to urban dwellers for meat production by applying alternative practices, to present the profile and motivation of the consumers community members of the Programme as urban poultry farmers and to present the profile and the way that the inhabitants of suburbs are applying domestic poultry farming at their place of residence